इलाहाबाद. नगर आयुक्त देवेंद्र पांडेय और महापौर अभिलाषा गुप्ता ने बुधवार को बताया कि शहरी विकास मंत्रालय की तरफ से इलाहाबाद समेत देश के 75 शहरों को चयनित किया गया और इन शहरों में सफाई के बारे में सर्वे किया जाएगा। इस सर्वे के दौरान एजेंसी लोगों को फोन करेगी। इसके अलावा लोग सर्वे एजेंसी के टोल फ्री नंबर पर फोन करके शहर में सफाई के बारे में अपनी राय व्यक्त दे सकते हैं। लोग जितनी सकारातमक राय व्यक्त करेंगे, इलाहाबाद शहर की रैंकिंग उतनी ही अच्छी आएगी।
मेयर ने क्या कहा?
-गंदगी और सफाई की कमी के बावजूद सर्वे में बेहतर रैंकिंग दिलाएं।
-सर्वे करने वाली एजेंसी को सकारात्मक राय दें।
-कोई बड़ा काम नकारात्मक सोच के साथ नहीं हो सकता।
-ये आपके शहर की प्रतिष्ठा का सवाल है।
शहर का क्या है हाल?
-इलाहाबाद शहर में कई जगह गंदगी पसरी दिखती है।
-शहर के 39 हजार लोग खुले में शौच करने जाते हैं।
-सुलभ शौचालयों की हालत भी खराब है।
किस आधार पर होगा सर्वे?
-सॉलिड वेस्ट मैनेजमेंट को 60 फीसदी महत्व मिलेगा।
-सार्वजनिक और पारिवारिक शौचालयों को 30 फीसदी महत्व मिलेगा।
-सिटी सेनिटेशन प्लान और जन जागरूकता को 10 फीसदी महत्व।
-सर्वे 5 से 20 जनवरी तक किया जाएगा।
-सर्वे एजेंसी का नंबर 18002672777 है। यह टोल फ्री है।
कुछ इलाकों में रात में लगेगी झाड़ू
इलाहाबाद नगर निगम अब एक नई परंपरा शुरू करने जा रहा है। 31 दिसंबर की रात से व्यस्त इलाकों में रात में सफाई होगी। इनमें जानसेनगंज, चौक, नखास कोहना शामिल हैं।
hin_Deva kas_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva